12. ΝΟΜΟΣ υπ’ αριθ. 860 της 29 Δεκ. 1978/5 Ιαν. 1979 (ΦΕΚ Α΄ 2)  Περί τροποποιήσεως και συμπληρώσεως διατάξεων τινών του Νόμ. 1910/1944 «περί κωδικοποιήσεως και συμπληρώσεως της Νομοθεσίας» «περί προστασίας των Πολυτέκνων». Άρθρ.1.-1.Αντικαθίσταται το πρώτο εδάφιο της παρ. 1 του Νόμ. 1910/1944, ανωτ. αριθ. 4. 2.Αντικαθίσταται η παρ. 7 του Νόμ. 1910/1944 ανωτ. αριθ. 4. Άρθρ.2.-Η κατά την έναρξιν της ισχύος του παρόντος νόμου υφισταμένη ή εφεξής αποκτωμένη ιδιότης του πολυτέκνου των γονέων, διατηρείται ισοβίως. Άρθρ.3.-1.Τέκνα πολυτέκνων, εγγραφέντα ή εγγραφόμενα εις Ανωτάτην ή Ανωτέραν Σχολήν της ημεδαπής κατόπιν εξετάσεων, μετεγγράφονται τη αιτήσει των εις το πρώτον ή το δεύτερον έτος σπουδών αντιστοίχου Σχολής (ή Τμήματος Σχολής) πλησιεστέρας του τόπου της μονίμου κατοικίας των γονέων των. 2.Κατά την πρώτην εφαρμογήν του παρόντος αι σχετικαί αιτήσεις των ενδιαφερομένων υποβάλλονται εντός μηνός από της δημοσιεύσεως του παρόντος νόμου. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.      Σελ. 84,08(ε) Τεύχος 1168 – Σελ. 120

[Source: greek_legal_code_raptarchis | Tokens: 961]